Boek van die week: 1 000 nuttige woorde - Wêreldwyd
Boek van die week: 1 000 nuttige woorde
deur Wêreldwyd | Mar 1, 2019 | Blog
Aan alle ouers: Voorlees is baie, baie belangrik wanneer jou kind in Graad R is, want volgende jaar gaan sy/hy self daardie woorde begin raaksien en lees. Kinders wat met selfvertroue begin lees, het minder struikelblokke om te oorkom.
Juis daarom is hierdie boek uiters belangrik, reeds voor ’n kind skool toe gaan. In Graad R begin die lesertjie woorde herken, in Graad 1 begin daardie einste lesertjie die woorde lees!
Hierdie prettige, kleurryke woordeboek is ideaal om die jong leser se taal- en geletterdheidsvaardighede te ontwikkel en te verbeter. Saam met die volop selfstandige naamwoorde, werkwoorde en byvoeglike naamwoorde is daar ook allerlei opwindende onderwerpe soos wilde diere, beroepe, storietyd, die plaaslewe, kleure, vorms en getalle. Daar is volop dinge om te sien op elke bladsy en vyf eenvoudige stories stel nog meer woorde aan die lesertjies bekend. Daardie selfvertroue help om vroeg reeds die jongspan se lees- en skryfvaardighede te ontwikkel.
Die boek bevat ook heelwat besprekingspunte om taalontwikkeling aan te moedig.
Hierdie boek is geskep in samewerking met ’n vooraanstaande opvoedkundige konsultant, Penny Coltman, en is geskik vir kinders wat nog nie lees nie, beginnerlesers en almal wat Afrikaans wil leer.